**Asesiad Effaith Cydraddoldeb Polisi Gyrfaoedd Cynaliadwy a Chyflogadwyedd**

Gan: Danielle Barnard

Dyddiad: 16/09/2025

|  |
| --- |
| **Nod y Project** |
| *Beth mae'r project yn gobeithio ei gyflawni? (Nodwch y canlyniadau a'r manteision ariannol ac/neu anariannol).* |
| Bydd y brifysgol yn annog ac yn cefnogi myfyrwyr a graddedigion i ymchwilio i weld a yw gwerthoedd cyflogwyr y dyfodol yn cyfateb i’w rhai eu hunain. Mae diwylliant a gwerthoedd yn bethau personol, ac mae bod yn ddiduedd yn allweddol. Yn y cyd-destun hwn, nid yw cynaliadwyedd yn ymwneud ag effaith amgylcheddol yn unig, mae hefyd yn golygu sicrhau cyfrifoldeb cymdeithasol, gwydnwch economaidd, lles personol, a hyblygrwydd gydol oes. Gyrfaoedd cynaliadwy yw'r rhai sydd wedi'u cynllunio i bara ac sy'n caniatáu i bobl ffynnu wrth gyfrannu'n gadarnhaol at gymdeithas a'r blaned. Mae ein 10 Egwyddor ar gyfer Cyflogadwyedd a Gyrfaoedd Cynaliadwy a gyflwynir yn y polisi hwn yn adlewyrchu'r ddealltwriaeth ehangach hon. Maent yn cyd-fynd â Deddf Llesiant Cenedlaethau'r Dyfodol Llywodraeth Cymru a Nodau Datblygu Cynaliadwy'r Cenhedloedd Unedig - fframweithiau sy'n annog meddwl hirdymor a newid systemig. Rydym yn helpu ein myfyrwyr a'n graddedigion i asesu’n feirniadol beth yw gwerthoedd darpar gyflogwyr, myfyrio ar eu gwerthoedd eu hunain, a chloriannu dewisiadau cymhleth gyda chefnogaeth ddiduedd a chynhwysol o ran eu gyrfaoedd yn y dyfodol.  |

|  |  |
| --- | --- |
| **Teitl y Project** | Polisi Cyflogadwyedd a Gyrfaoedd Cynaliadwy |
| **Arweinydd y Project** | Dirprwy Is-ganghellor Addysg a Phrofiad Myfyrwyr (Arweinydd Gweithredol) Pennaeth Llwyddiant Myfyrwyr |
| **Tîm y Project** | Llwyddiant Myfyrwyr: Gyrfaoedd a Chyflogadwyedd, Cadeirydd y Pwyllgor Cynaliadwyedd |

|  |
| --- |
| **Beth yw effaith y project, y polisi neu'r ymarfer ar bobl sy'n rhannu nodwedd warchodedig?** |
| *O dan Ddyletswydd Cydraddoldeb y Sector Cyhoeddus a amlinellir yn Neddf Cydraddoldeb 2010, rhaid i'r Brifysgol roi 'sylw dyledus' i'r angen i ddileu gwahaniaethu anghyfreithlon, aflonyddu ac erledigaeth yn ogystal â hyrwyddo cyfle cyfartal a meithrin perthynas dda rhwng pobl sy'n rhannu nodwedd warchodedig a rhai nad ydynt yn rhannu'r nodwedd honno. Y nodweddion gwarchodedig a nodir yn y ddyletswydd cydraddoldeb yw:* ***oedran, anabledd, ailbennu rhywedd (Traws), beichiogrwydd a mamolaeth, hil (ethnigrwydd), crefydd neu gred, rhyw (rhywedd)*** *a* ***chyfeiriadedd rhywiol*** *ac mae’r ddyletswydd hefyd yn berthnasol i ofalwyr. Mae'r gyfraith yn ei gwneud hi’n ofynnol i'r Brifysgol ddangos ei bod wedi rhoi 'sylw dyledus' i nodau’r ddyletswydd cydraddoldeb yn ei phrosesau cynllunio a gwneud penderfyniadau.* |

|  |  |  |
| --- | --- | --- |
| **Gofynion Dyletswydd Cydraddoldeb y Sector Cyhoeddus** | **Tystiolaeth** | **Manylion yr Effaith (Cadarnhaol/Niwtral/Negyddol)** |
| **Dileu Gwahaniaethu*** *A yw'r project yn debygol o drin rhywun yn llai ffafriol neu eu rhoi o dan anfantais oherwydd eu nodweddion gwarchodedig?*
* *A allai'r project, y polisi neu'r ymarfer arwain at wahanol ganlyniadau i wahanol grwpiau gwarchodedig?*
 | Mae'r polisi'n ymrwymo i addysg, gwybodaeth, cyngor ac arweiniad gyrfaoedd diduedd a chynhwysol. Mae'r gwasanaethau am ddim ac yn hygyrch i bob myfyriwr presennol, ac am dair blynedd ar ôl graddio. Mae Cod Moeseg AGCAS yn atgyfnerthu’r agwedd ddiduedd hon. Mae hyn yn galluogi myfyrwyr i wneud eu penderfyniad gwybodus eu hunain o ran eu dewis gyrfa.  | Mae bod yn ddiduedd yn lleihau'r peryglon o eithrio neu ragfarnu. Nid oes unrhyw grŵp gwarchodedig dan anfantais benodol. Drwy ymgorffori offer sy'n seiliedig ar werthoedd a chysylltu gyrfaoedd yn benodol â chynaliadwyedd a lles, gall y polisi helpu i liniaru anghydraddoldebau drwy rymuso myfyrwyr i ddewis cyflogwyr sy'n cyd-fynd â'u hanghenion a'u gwerthoedd. |
| **Hyrwyddo Cyfle Cyfartal*** *A fydd anghenion y staff a'r myfyrwyr hynny sydd â gwahanol nodweddion gwarchodedig yn cael eu bodloni?*
* *A allai'r project, y polisi neu'r ymarfer arwain at fwy o ymwneud/cyfranogiad gan grwpiau gwarchodedig?*
* *A oes unrhyw gyfleoedd i fynd ati’n rhagweithiol i hyrwyddo cydraddoldeb ar gyfer grwpiau gwarchodedig penodol a/neu rhwng grwpiau gwarchodedig?*
 | Mae'r polisi'n nodi'n benodol fod Gwasanaeth Gyrfaoedd a Chyflogadwyedd ar gael yn rhad ac am ddim i’r holl fyfyrwyr a graddedigion cymwys, gyda darpariaeth wedi'i theilwra trwy ysgolion academaidd, cyfleoedd allgyrsiol, a llwyfannau ar-lein. Mae ei phwyslais ar fod yn ddiduedd, yn gynhwysol, a chydymffurfio â Deddf Llesiant Cenedlaethau'r Dyfodol yn cefnogi diwallu anghenion myfyrwyr â gwahanol nodweddion gwarchodedig. Mae offer fel CyswlltGyrfa, Windo, a Career Success Pathway yn annog gwneud penderfyniadau cynhwysol sy'n seiliedig ar werthoedd.Gallai grymuso myfyrwyr i wneud penderfyniadau gwybodus am yrfaoedd arwain at fwy o gymryd rhan gan grwpiau gwarchodedig.  | Mae'r Polisi'n creu cyfleoedd i hyrwyddo cydraddoldeb drwy ymgorffori gwybodaeth gynhwysol i gyflogwyr. Mae'n cynnig cyfleoedd penodol i gefnogi grwpiau sydd heb gynrychiolaeth ddigonol i gael mynediad at leoliadau, rhwydweithiau a chynllunio gyrfa. |
| **Hybu Perthynas Dda** * *A oes camau wedi eu cymryd i fynd i'r afael â rhagfarn a hyrwyddo dealltwriaeth?*
* *Sut mae unigolion, grwpiau neu gyrff perthnasol wedi eu cynnwys/wedi cael cyfle i roi eu barn wrth ddatblygu ac asesu effaith y project?*
 | Mae'r polisi’n gyson â Strategaeth 2030 Prifysgol Bangor ac mae wedi'i lunio yn unol â safonau’r sector fel Cod Moeseg AGCAS.Mae'r gwasanaethau proffesiynol a staff academaidd o'r maes cyflogadwyedd a chynaliadwyedd wedi mynegi barn ar y polisi, gyda sylwadau hefyd wedi eu casglu gan grŵp cenedlaethol ar gynaliadwyedd mewn cyflogaeth. Cymeradwywyd y polisi gan Gadeirydd y Pwyllgor Addysg a Phrofiad Myfyrwyr a Chadeirydd y Pwyllgor Cynaliadwyedd. Caiff gwasanaethau gyrfaoedd a chyflogadwyedd eu haddasu yn seiliedig ar adborth gan fyfyrwyr, graddedigion, cyflogwyr ac ysgolion academaidd, gydag ymgynghori drwy arolygon, digwyddiadau a chydweithio.Mae ystyriaethau cynhwysiant, cydraddoldeb ac amrywiaeth wedi'u hymgorffori mewn strategaethau sefydliadol, ac mae adborth gan Undeb y Myfyrwyr wedi dylanwadu, ac yn parhau i ddylanwadu, ar sut y gweithredir y strategaethau hynny.Adolygwyd y polisi gan y grwpiau canlynol:* Y Pwyllgor Addysg a Phrofiad Myfyrwyr (Ebrill 2025)
* Y Pwyllgor Cynaliadwyedd (Mai 2025)
 | Mae ymgynghori rheolaidd yn sicrhau bod gwasanaethau'n parhau i ymateb i anghenion amrywiol, gan helpu i adnabod a mynd i'r afael â rhwystrau (e.e., hygyrchedd, gwahaniaethu wrth recriwtio) ac addasu'r ddarpariaeth yn unol â hynny. |
| **Ar sail yr asesiad uchod, pa gamau gweithredu sydd eu hangen?** |
| **Does dim angen newid mawr** *Nid yw'r asesiad wedi canfod unrhyw botensial i wahaniaethu nac effaith andwyol a chymerwyd pob cyfle i hyrwyddo cydraddoldeb.* | **Does dim angen newid mawr**  |
| **Gwneud addasiadau er mwyn diddymu'r rhwystrau neu hyrwyddo cydraddoldeb yn well.***Nodi'r addasiadau a wneir i ddiddymu'r rhwystrau sydd wedi eu hadnabod yn yr asesiad neu i hyrwyddo cydraddoldeb yn well.* | **Amherthnasol** |
| **Parhau er ei bod yn bosib y bydd effeithiau negyddol neu y caiff cyfleoedd i hyrwyddo cydraddoldeb eu colli.***Nodi'r camau a gaiff eu cymryd i leihau neu i liniaru'r effeithiau andwyol.* | **Amherthnasol** |
| **Aros ac ailfeddwl***Mae'r asesiad yn dangos gwahaniaethu anghyfreithlon gwirioneddol neu bosib. Nodi'r camau a gymerir i atal ac/neu ailfeddwl am y project.* | **Amherthnasol** |

|  |
| --- |
| **Sut caiff effaith wirioneddol y project, y polisi neu'r ymarfer ei monitro unwaith y caiff ei weithredu?** |
| Caiff y polisi hwn ei fonitro'n flynyddol gan y Tîm Llwyddiant Myfyrwyr: Gyrfaoedd a Chyflogadwyedd a’i adolygu'n ffurfiol yn unol ag amserlen y brifysgol ar gyfer adolygu polisïau, sef bob tair blynedd.  |

|  |
| --- |
| **Cyhoeddi** |
| Cyhoeddir yr Asesiad Effaith ar Gydraddoldeb hwn yn ddwyieithog ar dudalennau gwe Prifysgol Bangor ac mae ar gael mewn print ar gais.  |